ÚRAD VLÁDY
    SLOVENSKEJ REPUBLIKY
            sekcia vládnej legislatívy

                                                                                                              Na rokovanie vlády SR
                                                                                                              Dňa  24. mája  2006 
                                                                                                              K materiálu č.9338/2006
                                                                                                              K bodu č.

S T A N O V I S K O

k návrhu nariadenia vlády Slovenskej republiky o zvýšení stupnice platových taríf príslušníkov Hasičského a záchranného zboru

I.

     Návrh nariadenia vlády Slovenskej republiky o zvýšení stupnice platových taríf príslušníkov Hasičského a záchranného zboru predkladá na rokovanie vlády SR minister vnútra Slovenskej republiky Martin Pado.

      Návrh nariadenia vlády sa  predkladá na vykonanie čl. VI ods. 1 kolektívnej zmluvy na rok 2005 uzatvorenej medzi Ministerstvom vnútra Slovenskej republiky a Odborovým zväzom hasičov v znení Dodatku č.1 ku kolektívnej dohode na rok 2005, ako aj na vykonanie § 131 ods. 3 zákona č. 315/2001 Z.z. o Hasičskom zbore a záchrannom zbore a § 5 ods. 2 zákona č. 655/2005 Z.z. o štátnom rozpočte na rok 2006.

      Návrh nariadenia vlády  nemá dopad na rozpočty miest a obcí ani na rozpočty vyšších územných celkov.

      Návrh nariadenia vlády  je v súlade s Ústavou Slovenskej republiky a so zákonmi, na ktorých vykonanie sa vydáva.

II.

         Legislatívna rada  vlády Slovenskej republiky prerokovala predmetný návrh nariadenia vlády SR na svojom zasadnutí 16.mája 2006 a odporučila vláde Slovenskej republiky návrh schváliť po zapracovaní jej pripomienok a odporúčaní a na rokovanie vlády SR predložiť jeho nové znenie.

                                                                         III.

      
        Sekcia vládnej legislatívy Úradu vlády SR konštatuje, že v novom znení sú zapracované pripomienky Legislatívnej rady vlády SR ( 2 pripomienky ), preto odporúča vláde SR návrh nariadenia vlády SR v predloženom znení schváliť.

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               

V Bratislave 23.mája.2006
Vypracovala: K. Gališinová

	Štefan G r m a n
                                                                                                                  generálny riaditeľ
	   sekcie vládnej legislatívy